* NACRT

Na temelju članka 31. Zakona o vatrogastvu (Narodne novine, broj 125./19. i 114./22.), članka 12. Zakona o ustanovama (Narodne novine, broj 76./93., 29./97., 47./99., 35./08., 127./19. i 151./22.) i članka 37. Statuta Grada Šibenika (Službeni glasnik Grada Šibenika, broj 12./20.), Gradsko vijeće Grada Šibenika, na \_\_. sjednici od \_\_. lipnja 2023. godine, donosi

**ODLUKU**

**o izmjenama i dopunama**

**Odluke o osnivanju**

**Javne vatrogasne postrojbe Grada Šibenika**

**Članak 1.**

U Odluci o osnivanju Javne vatrogasne postrojbe Grada Šibenika („Službeni glasnik Grada Šibenika“ broj 12./20.), u točki 14. iza podtočke 6) dodaje se podtočka 7) i glasi: „Donosi polugodišnji i godišnji izvještaj o izvršenju financijskog plana,“.

Dosadašnja podtočka 7) postaje podtočka 8).

Dosadašnja podtočka 8) postaje podtočka 9) te se mijenja i glasi: „Odlučuje o stjecanju, opterećivanju i otuđenju imovine čija vrijednost iznosi od 13.272,28 EUR do 26.544,56 EUR,“.

Dosadašnja podtočka 9) postaje podtočka 10) te se iznos „200.000,00 kn“ zamjenjuje iznosom „26.544,56 EUR“.

Dosadašnje podtočke 10), 11) i 12) postaju podtočke 11), 12) i 13).

**Članak 2.**

U točki 15., podtočki 5) iza riječi: „poslovanje dodaje se zarez te riječi: „odnosno planiranje i izvršavanje financijskog plana“.

Iza podtočke 5) dodaje se podtočka 6) koja glasi: „Odgovara za zakonitost, svrhovitost, učinkovitost, ekonomičnost i djelotvornost u raspolaganju sredstvima Javne vatrogasne postrojbe,“.

Dosadašnje podtočke 6), 7) i 8) postaju podtočke 7), 8) i 9).

Dosadašnja podtočka 9) postaje podtočka 10) te se iznos „50.000,00 kn“ zamjenjuje iznosom „13.272,28 EUR“.

Dosadašnja podtočka 10) postaje podtočka 11).

Iza podtočke 11) dodaje se podtočka 12) koja glasi: „Organizira rad i obavlja raspored radnika Javne vatrogasne postrojbe“.

Dosadašnja podtočka 11) postaje podtočka 13).

**Članak 3.**

U točki 29., stavak 2. brišu se riječi: „i službu održavanja te pomoćnih poslova“.

**Članak 4.**

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA:

URBROJ:

Šibenik, \_\_. lipnja 2023.

**GRADSKO VIJEĆE**

**GRADA ŠIBENIKA**

**PREDSJEDNIK**

**dr. sc. Dragan Zlatović**